PATVIRTINTA

Raseinių Viktoro Petkaus

progimnazijos direktoriaus

2025 m. vasario 21 d.

įsakymu Nr. V-24E-45

**RASEINIŲ VIKTORO PETKAUS PROGIMNAZIJOS PRADINIO UGDYMO PROGRAMOS MOKINIŲ MOKYMOSI PASIEKIMŲ VERTINIMO**

**IR ĮSIVERTINIMO BEI VERTINIMO REZULTATŲ**

**PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių, kurie mokosi pagal bendrojo ugdymo programas, pasiekimų vertinimo ir įsivertinimo bei vertinimo rezultatų panaudojimo tvarkos aprašas (toliau – Aprašas) grindžiamas bendrojo ugdymo mokyklų ugdymo turinį reglamentuojančiais dokumentais: Lietuvos Respublikos švietimo įstatymu, Nuosekliojo mokymosi pagal bendrojo lavinimo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl nuosekliojo mokymosi pagal bendrojo lavinimo programas tvarkos aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl pradinio, pagrindinio ir vidurinio ugdymo programų aprašo patvirtinimo“, Mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. rugpjūčio 31 d. įsakymu Nr. V-1125 „Dėl mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo patvirtinimo“.
2. Mokinių, kurie mokosi pagal bendrojo ugdymo programas, mokymosi pasiekimų vertinimo ir įsivertinimo bei vertinimo rezultatų panaudojimo tvarkos aprašas apibrėžia mokinių mokymosi pasiekimų vertinimo tikslus ir būdus, vertinimo lygmenis ir principus, mokinių įgytų kompetencijų vertinimą ir įsivertinimą bei vertinimo rezultatų panaudojimo tvarką. Šiame Apraše mokinių mokymosi pasiekimai apima ir mokymosi pažangą, tai yra mokinio nuolatinį augimą ir judėjimą išsikeltų mokymosi tikslų link, bei ugdymo rezultatus, kurie atspindi mokinių įgytas kompetencijas.
3. Mokinio įgytų kompetencijų vertinimas yra integrali ugdymo proceso dalis. Vertinimas suprantamas kaip mokytojo ir mokinio tarpusavio sąveika, kurios metu kaupiama informacija apie mokinio mokymąsi, pažangą ir įvairiais būdais teikiamas grįžtamasis ryšys mokiniui apie jo pasiekimus, pateikiamos rekomendacijos dėl tolesnio mokymosi.
4. Mokymosi pasiekimų vertinimo procesas grindžiamas vertybiniais orientyrais, leidžiančiais atskleisti mokinių visapusiškus gebėjimus tinkamiausiu būdu ir sudaryti galimybes juos plėtoti. Jais paremta kasdienė vertinimo praktika mokykloje prisideda prie įtraukios ir mokinį, ir mokytoją įgalinančios mokyklos kultūros formavimosi.
5. Apraše vartojamos šios sąvokos:
   1. **Apklausa raštu** – tai 15–20 min. mokinių žinių patikrinimas raštu, pabaigus nagrinėti potemę, logiškai užbaigtą temos dalį;
   2. **Apklausa žodžiu** – mokinio išsamus atsakymas į klausimą, kalbėjimas duota tema ar grupės darbo (projektinio darbo) pristatymas žodžiu;
   3. **Darbų aplankas** – sukaupti mokinių darbai raštu;
   4. **Įvertinimas** – vertinimo proceso rezultatas, konkretus sprendimas apie mokinio pasiekimus ir padarytą pažangą;
   5. **Įsivertinimas** – paties mokinio daromi sprendimai apie daromą pažangą bei pasiekimus;
   6. **Individualios pažangos vertinimas** – vertinimo principas, pagal kurį lyginant dabartinius mokinio pasiekimus su ankstesniais stebima ir vertinama pažanga;
   7. **Pasitikrinamasis darbas** – ne trumpesnis kaip 30 minučių savarankiškai atliekamas ir įvertinamas darbas, skirtas mokinio pasiekimams ir pažangai patikrinti baigus dalyko programos dalį (diktantas, testas, rašinys, diagnostinės užduotys ir kt.);
   8. **Mokymosi patirtis** – mokinio gebėjimas kelti sau mokymosi tikslus ir jų siekti, planuoti ir prasmingai išnaudoti mokymosi laiką, naudotis įvairiais informacijos šaltiniais, dirbti grupėmis ir laikytis sutartų taisyklių;
   9. **Mokinių pasiekimų ir pažangos vertinimas –** kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti;
   10. **Savarankiškas darbas –** darbas raštu, kurio trukmė iki 30 minučių, jo metu mokiniai atlieka pateiktas užduotis iš anksčiau ar naujai išmoktų temų. Savarankiško darbo tikslas – išsiaiškinti, kiek mokinys, naudodamasis įvairiais šaltiniais, mokymo(si) priemonėmis, geba įgytas žinias pritaikyti individualiai atlikdamas praktines užduotis;
   11. **Vertinimo informacija** – įvairiais būdais iš įvairių šaltinių surinkta informacija apie

mokinio mokymosi patirtį, jo pasiekimus, kompetencijas ir daromą pažangą (žinias ir supratimą, gebėjimus, nuostatas);

* 1. **Vertinimo patikimumas** – vertinimo tikrumas (neprieštaringumas), vertinimo rezultatų pastovumas: kai tas pats mokinys tomis pačiomis sąlygomis gauna tokį pat įvertinimą; arba mokinių pasiekimus su nustatytais kriterijais (kriterinis vertinimas);

1. Pagal vertinimo tikslus taikomi šie pagrindiniai vertinimo būdai:
   1. Apibendrinamasis vertinimas;
   2. Formuojamasis vertinimas.

**II SKYRIUS**

**MOKINIŲ MOKYMOSI PASIEKIMŲ VERTINIMO TIKSLAI**

1. Mokinių mokymosi pasiekimų vertinimo tikslai:
   1. padėti mokytis. Vertinimas ugdymo procese skirtas informacijai apie mokinių pasiekimus kaupti. Sukaupta informacija padeda suprasti, kaip formuojasi prasminiai ryšiai tarp mokinio turimos ir naujai įgytos patirties, apmąstyti mokymosi eigą, sėkmių ir nesėkmių priežastis. Šios informacijos pagrindu mokytojo teikiamas grįžtamasis ryšys padeda mokiniui kryptingai mokytis bei įveikti nesėkmes. Šis tikslas įgyvendinamas kasdienio ugdymo praktikoje, taikant įvairias vertinimo bei įsivertinimo strategijas bei metodus;
   2. pripažinti ir sertifikuoti rezultatus. Šiuo tikslu siekiama nustatyti mokinių mokymosi pasiekimų lygį pasibaigus tam tikram mokymosi laikotarpiui (trumpesnės trukmės mokymosi etapui, pusmečiui, baigus programos dalį arba visą programą). Šiam tikslui pasiekti kaupiama informacija apie mokinio pasiekimus konkrečiu laikotarpiu;
   3. valdyti ugdymo proceso kokybę. Šis tikslas orientuotas į mokyklos veiklos tobulinimą ir yra būtinas mokyklos, savivaldybės, regiono, šalies ar tarptautinio lygmens sprendimams priimti. Ugdymo proceso kokybę lemia įvairūs veiksniai, kuriems nustatyti būtina apdoroti didesnės imties duomenis taikant statistinę analizę, darant mokslines įžvalgas apie nustatytų tendencijų priežastis, ryšius su kitais veiksniais ir galimus sprendimo būdus.

**III SKYRIUS**

**MOKINIŲ MOKYMOSI PASIEKIMŲ VERTINIMO BŪDAI**

1. Mokymosi pasiekimų vertinimo tikslams įgyvendinti naudojami šie vertinimo būdai:
   1. **formuojamasis vertinimas** užtikrina svarbiausio mokinių pasiekimų vertinimo tikslo – padėti mokytis – įgyvendinimą. Formuojamasis vertinimas apibrėžiamas kaip cikliškas mokymo(si) metu gaunamos mokymosi informacijos panaudojimas tolesniam mokymui ir mokymuisi planuoti ar koreguoti. Formuojamojo vertinimo metodus, vertinimo rezultatus, fiksavimo ir grįžtamojo ryšio formas, mokytojai aptaria savo dalyko metodinėje grupėje. Formuojamojo vertinimo rezultatai yra mokytojo kaupiama informacija, kuri parodo mokytojui, kaip mokiniui sekasi ugdytis visų pasiekimų sričių gebėjimus, kurioms sritims reikia skirti daugiau dėmesio. Formuojamasis vertinimas apima:
      1. esamos mokymosi situacijos diagnozavimą, siekiant tikslingai pasirinkti tinkamą mokymo strategiją, mokymo(si) turinį, mokinių veiklą ir kt.;
      2. sąlygų mokiniams mokytis ir pademonstruoti, ką jie išmoko, sudarymą leidžiančių kiekvienam mokiniui atskleisti savo potencialą;
      3. tolesnį mokymąsi, stimuliuojančio grįžtamojo ryšio teikimą. Grįžtamasis ryšys turi būti konkretus ir orientuotas į mokinio atliekamą užduotį, jis turi teikti kokybinę informaciją, galinčią padėti mokiniui geriau atlikti jo darbą.
      4. sąlygų mokiniams mokytis su bendraklasiais ir iš bendraklasių užtikrinimą. Mokymasis yra socialinė ir kultūrinę praktika, todėl mokiniai daug išmoksta vieni iš kitų, nes bendraudami su bendraamžiais yra atviresni, nepatiria baimės ir nerimo jausmo;
      5. mokinių skatinimą permąstyti savo mokymosi patirtį ir įsivertinti pasiektą rezultatą. mokymasis yra sąmoninga mokinio veikla, todėl mokytojas turėtų aktualizuoti mokymosi turinį, padėti mokiniui atrasti asmeninę mokymosi prasmę;
   2. **apibendrinamasis vertinimas** siejamas su mokymosi pasiekimų pripažinimu, juo siekiama nustatyti atliktos užduoties ir veiklos kokybę tam tikro standarto atžvilgiu. Apibendrinamasis vertinimas visuomet atliekamas pasibaigus tam tikram mokymosi etapui. Instituciniu lygmeniu išskiriamas mokyklos vidinis ir išorinis apibendrinamasis vertinimas;
   3. mokyklos vidinis apibendrinamasis vertinimas skirstomas į trumpesnio periodo apibendrinamąjį vertinimą, kai mokiniai atsiskaito už sutartos apimties mokymosi laikotarpį (baigus mokymosi sritį, skyrių, temą), ir ilgesnio periodo apibendrinamąjį vertinimą, kai mokytojas apibendrina ilgesnio periodo rezultatus ir įvertina mokinio darbą per pusmetį ir mokslo metus. Tinkamai įgyvendinamas apibendrinamasis vertinimas turi būti prasmingas – visos suinteresuotos pusės, įskaitant mokinius ir jų tėvus (globėjus, rūpintojus), turi aiškiai suprasti, kokia mokymosi rezultatų prasmė, ką reiškia gauti mokymosi rezultatai, ką reikėtų daryti toliau;
      1. atitikti švietimo, mokslo ir sporto ministro tvirtinamose bendrosiose programose suformuluotus tikslus, apibrėžiančius, ką mokiniai turi mokėti, suprasti ir gebėti atlikti naudodami įgytas žinias;
      2. remtis kriterijais ir pasiekimų lygių aprašais. Siekdami mokinių mokymosi rezultatų palyginamumo, mokytojai turi vienodai interpretuoti pasiekimų lygių reikalavimus;
   4. Nacionalinių mokinių pasiekimų patikrinimo (toliau – NMPP) tikslas – surinkti duomenis apie ilgesnio laikotarpio mokinių mokymosi rezultatus. Šie duomenys vertingi, nes teikia apibendrintą informaciją apie klasės, mokyklos pasiektą mokymosi lygį. Jų pagrindu mokykla priima vadybinius ir pedagoginius sprendimus, susijusius su pedagogų kvalifikacijos poreikiais, ugdymo organizavimu;
   5. Vertinimas ugdymo procese apima formuojamąjį ir mokyklos vidinį apibendrinamąjį vertinimą. Mokykloje taikomos formuojamojo ir apibendrinamojo vertinimo praktikos palaiko mokymąsi, dera tarpusavyje ir užtikrina sąlygas visiems Aprašo 7 punkte įvardintiems vertinimo tikslams realizuoti.

**IV SKYRIUS**

**VERTINIMO PLANAVIMAS IR VERTINIMAS UGDYMO PROCESE**

1. Planuodamas ugdymo procesą, mokytojas planuoja ir vertinimą, siedamas jį su mokymosi uždaviniais, atsižvelgdamas į mokinių mokymosi patirtį ir gebėjimus:
   1. apibendrinamąjį vertinimą mokytojas planuoja ir fiksuoja ilgalaikiame plane, programoje, elektroninio dienyno atsiskaitomųjų darbų grafike;
   2. formuojamąjį vertinimą – pamokos metmenyse.
2. Mokytojai savo dalyko metodinėje grupėje aptaria ir suderina dalyko vertinimo tvarką, vertinimo kriterijus, metodus ir formas, analizuoja NMPP, pusmečių ir metinių mokymosi pasiekimų rezultatus, priima sprendimus dėl mokymo metodų ir strategijų, mokymosi užduočių, šaltinių tinkamumo, išteklių panaudojimo tinkamumo.
3. Adaptaciniu laikotarpiu mokinių pasiekimai nevertinami. Pirmas 2 savaites mokinių pasiekimai pasitikrinamaisiais darbais netikrinami. Norėdamas išsiaiškinti mokinių ugdymo(si) pasiekimus, mokytojas taiko individualius mokinių pažinimo metodus, kitas 2 savaites mokiniai rašo diagnostinius darbus, bet įvertinimai į TAMO dienyną nerašomi.
4. Pasitikrinamųjų darbų vykdymas:
   1. per dieną organizuojamas tik vienas pasitikrinamasis darbas;
   2. ne vėliau kaip prieš savaitę mokytojai pažymi numatomus pasitikrinamuosius darbus elektroninio dienyno atsiskaitomųjų darbų grafike;
   3. apie pasitikrinamąjį darbą mokiniai informuojami ne vėliau kaip prieš savaitę. Dėl objektyvių priežasčių mokytojas turi teisę pasitikrinamojo darbo laiką pakeisti, bet būtina suderinti su mokiniais;
   4. pasitikrinamieji darbai neskiriami paskutinę dieną prieš mokinių atostogas, pirmą dieną po mokinių atostogų ir šventinių dienų, po ligos bei nerekomenduojama skirti pusmečio paskutinę savaitę.
5. Mokinių mokymosi pasiekimai vertinami sistemingai, pagal tai, kaip numatyta ilgalaikiuose planuose.
6. Tikrinti mokinių mokymosi pažangą kelis kartus ir skirtingais vertinimo įrankiais (testais, diktantais, rašiniais, projektiniais darbais ir kt.); sprendimas apie mokinių gebėjimus turi būti grįstas daugiau nei vienu vertinimo būdu.
7. Atsiskaitymų užduotys turi būti pateiktos taip, kad būtų aiškūs vertinimo kriterijai, aiški užduoties vertė taškais (balais), kad mokinys suprastų padarytas klaidas ir galėtų įsivertinti.
8. Vertinti už tai, ką mokinys atliko, o ne už tai, ko neatliko.
9. Vadovaujamasi aiškia vertinimo skale. Ji turi būti suprantama visoms suinteresuotoms pusėms.
10. Apibendrinamajam vertinimui naudojamas aprašomasis vertinimas, pasiekimų lygiai.
11. 1-4 klasių mokinių mokymosi pažanga ir pasiekimai balais (pažymiais) nevertinami, taikomas aprašomasis vertinimas. Mokinių pažangai ir pasiekimams fiksuoti ir vertinimo informacijai pateikti naudojami komentarai, vertinimo aplankai, kuriuos, mokytojo padedami, mokosi sudaryti patys mokiniai, kartu mokydamiesi įsivertinti ir savo pasiekimus. Apibendrinamieji pasiekimai siejami su pasiekimų lygiais.

Apibendrinamieji pasiekimai siejami su pasiekimų lygiais.

|  |  |  |  |
| --- | --- | --- | --- |
| Teisingų atsakymų  apimtis (procentais) | Savarankiškumo skalė | Kompleksiškumo skalė | Pasiekimų lygis  1–4 klasė |
| 100–85 | Savarankiškai | Nurodo, tikslingai atrenka informaciją, vertina, argumentuoja savo pasirinkimus, paaiškina priežastis ir pasekmes. Tinkamai vartoja sąvokas ir terminus. Kūrybiškai pritaiko turimas žinias. | Aukštesnysis |
| 84–65 | Konsultuodamasis | Nurodo, tikslingai atrenka informaciją, atrenka ir paaiškina svarbiausias priežastis ir pasekmes. Tinkamai vartoja pagrindines sąvokas ir terminus. Kūrybiškai pritaiko turimas žinias. | Pagrindinis |
| 64–45 | Naudodamasis netiesiogiai teikiama pagalba | Nurodo, atrenka didžiąją dalį informacijos nurodytam tikslui. Paaiškina gerai žinomas priežastis ir pasekmes. Tinkamai vartoja kai kurias sąvokas ir terminus. Aptarus užduotį kūrybiškai pritaiko turimas žinias | Patenkinamas |
| 44–31 | Padedamas | Nurodo, atrenka ar išskiria esminę informaciją. Vartoja sąvokas ir terminus. Naudodamasis tiesiogiai pateikta informacija, paaiškina gerai žinomas priežastis ir pasekmes. Aptarus paprasčiausią užduotį kūrybiškai pritaiko turimas žinias. | Slenkstinis |
| 30–0 | Dažnai reikalinga tiesioginė pagalba | Nesuvokia teksto, nenurodo, neatrenka ir neišskiria esminės informacijos. Sunkiai atpažįsta pagrindines sąvokas. Neįsimena ir nevartoja sąvokų ir terminų. Naudodamasis tiesiogiai pateikta informacija, nepaaiškina gerai žinomų priežasčių ir pasekmių, nepritaiko turimų žinių. Nesugeba perduoti savo minčių. Užduotis atlieka tik kai yra kontroliuojamas. | Nepasiektas slenkstinis/nepadarė pažangos |

1. Mokiniui, besimokančiam pagal pradinio ugdymo programą (1–4 klasės), II pusmečio mokymosi pasiekimų įvertinimas laikomas metiniu. Jei pasibaigus ugdymo procesui skirtos užduotys suteikia mokiniui, kurio mokymosi pasiekimai mokantis pagal dalyko programą fiksuoti nepatenkinamu metiniu įvertinimu, galimybę pasiekti ne žemesnį kaip slenkstinį mokymosi pasiekimų lygį, nustatytą bendrosiose programose (toliau – papildomas darbas), tai papildomo darbo įvertinimas laikomas metiniu.
2. Fiksuojamas nepatenkinamas pusmečio dalyko įvertinimas tuo atveju, jei mokinys per šį laikotarpį be pateisinamos priežasties nelankė mokyklos ir neatliko tuo laikotarpiu skirtų vertinimo užduočių (pvz., pasitikrinamųjų darbų ir kt.), nepademonstravo pasiekimų, numatytų pradinio ugdymo bendrosiose programose. Jei mokinys neatliko per pusmetį skirtų vertinimo užduočių dėl pateisintų priežasčių (pvz., ligos), fiksuojamas įrašas „atleista“ („atl.“).
3. Pusmečio įvertinimai išvedami ne vėliau kaip paskutinę dalyko pusmečio pamoką ir reikalingi įrašai elektroniniame dienyne padaromi ne vėliau kaip paskutinę pusmečio dieną.
4. Jei mokinys atvyko iš užsienio arba besigydydamas namie, medicininės reabilitacijos ir sanatorinio gydymo sveikatos priežiūros įstaigoje, stacionarinėje asmens sveikatos priežiūros įstaigoje, teikiančioje medicinos pagalbą, teisės aktų nustatyta tvarka bent vienu ugdymo laikotarpiu kai kurių dalykų nesimokė, dalyko metinis įvertinimas fiksuojamas atsižvelgus į kitais (turimais) ugdymo laikotarpiais pasiektus mokymosi pasiekimus.
5. Mokyklos mokinių mokymosi pasiekimų vertinimo ir kita informacija tvarkoma elektroniniame dienyne TAMO.
6. Direktoriaus pavaduotojas ugdymui, remdamasis klasių vadovų pateiktomis ataskaitomis, rengia mokyklos mokinių pusmečio ar mokslo metų mokymosi ir lankomumo analizę, kurią pristato mokytojų tarybos posėdžiuose ir /arba mokinių tėvų susirinkimuose.
7. Mokytojai per pirmąją savo dalyko pamoką rugsėjo mėnesį mokinius supažindina su dalyko ilgalaikiais planais, pasirenkamųjų dalykų, mokinių mokymosi pasiekimų informacijos kaupimo ir jos fiksavimo sistema, aptaria vertinimo kriterijus, metodus ir formas.

**V SKYRIUS**

**SPECIALIŲJŲ UGDYMOSI POREIKIŲ TURINČIŲ MOKINIŲ VERTINIMAS**

1. Vertinant specialiųjų ugdymosi poreikių turinčių mokinių pasiekimus ir pažangą, remiamasi bendrosiose ugdymo programose apibrėžtais mokymosi pasiekimais arba konkrečiam mokiniui pritaikytoje ugdymo programoje numatytais pasiekimais.
2. Vertinant specialiųjų ugdymosi poreikių turinčius mokinius, ugdomus pagal pritaikytas dalykų programas, būtina atsižvelgti į individualius skirtumus (psichologinius, suvokimo, mąstymo, atminties, dėmesio, temperamento).
3. 1-4 klasių specialiųjų ugdymosi poreikių turinčių mokinių pasiekimai balais (pažymiais) nevertinami, taikomas aprašomasis vertinimas. Mokinių pažangai ir pasiekimams fiksuoti ir vertinimo informacijai pateikti naudojami komentarai, vertinimo aplankai, kuriuos, mokytojo padedami, mokosi sudaryti patys mokiniai, kartu mokydamiesi įsivertinti ir savo pasiekimus. Mokinių pasiekimai aprašomi pritaikytose dalykų programose pusmečio pabaigoje.
4. Dėl mokinio, kuris mokosi pagal individualizuotą pradinio ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Mokinių pasiekimai aprašomi individualizuotose dalykų ugdymo programose pusmečio pabaigoje. Mokinių pasiekimų įvertinimai fiksuojami įrašais – įskaityta (įsk.)
5. Mokinio, kuriam bendrojo ugdymo programa pritaikoma ar individualizuojama, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).
6. Mokytojai vertindami specialiųjų poreikių mokinius atsižvelgia į švietimo pagalbos tarnybos ir/ar vaiko gerovės komisijos rekomendacijas.

**VI SKYRIUS**

**MOKINIŲ MOKYMOSI PASIEKIMŲ VERTINIMO LYGMENYS**

1. Vertinimas mokykloje įgyvendinamas asmeniniu (mokinio), tarpasmeniniu (kelių mokinių), bendruomeniniu (klasės ir mokyklos) ir nacionaliniu lygmenimis, kurie turi derėti tarpusavyje ir sudaryti bendrą sistemą:
   1. asmeninis (mokinio) lygmuo apima mokinio konkrečių mokymosi pasiekimų įsivertinimą. Įsivertinimas yra planuojamas ir įgyvendinimas padedant mokytojui. Įsivertinimo metodai bei priemonės pa(si)renkami atsižvelgiant į individualius mokinio poreikius, polinkius bei galimybes. Mokinių įsivertinimas ir ilgalaikis pažangos stebėjimas ugdo savivaldaus mokymosi gebėjimus;
   2. tarpasmeninis (kelių mokinių) lygmuo apima mokinių tarpusavio įsivertinimą pagal konkrečias kompetencijas. Į(si)vertinimas yra planuojamas ir įgyvendinamas padedant mokytojui. Įsivertinimo metodai bei priemonės pa(si)renkami atsižvelgiant į mokinių tarpusavio santykius, darbo mažesnėse ar didesnėse grupėse patirtį, grupių dinamiką ir kitas svarbias porų ir / ar grupių charakteristikas;
   3. bendruomeninis klasės lygmuo apima mokytojo planuojamą ir įgyvendinamą mokinių pasiekimų vertinimą, siekiant visų trijų tikslų – padėti mokytis, pripažinti ir sertifikuoti rezultatus, valdyti mokymo(si) kokybę. Mokinių pasiekimų vertinimo būdai, metodai bei priemonės pa(si)renkami atsižvelgiant į mokymo(si) tikslus, konkretaus mokomojo dalyko specifiką. Siekdamas adekvataus ir veiksmingo kompetencijų vertinimo, mokytojas atsižvelgia į visos klasės ir kiekvieno mokinio poreikius, polinkius bei galimybes ir prasmingai derina visus vertinimo būdus. Mokytojai įgyvendina kompetencijomis grįstus uždavinius pasiūlydami mokiniams atlikti turtingas užduotis, atskleidžiančias kompetencijų raišką;
   4. bendruomeninis mokyklos lygmuo apima pedagoginės bendruomenės sukurtą ir / ar sutartą vertinimo sistemą ir / ar tvarką, derančią su nacionalinio lygmens dokumentais. Siekdami diegti mokslu grįstą pažangią mokinių pasiekimų vertinimo praktiką, pedagoginės bendruomenės nariai bendradarbiaudami tobulina profesines kompetencijas, kolegialiai priima sprendimus, drauge kuria bei palaiko vertinimo kultūrą bendruomenėje.

**VII SKYRIUS**

**MOKINIŲ ĮGYTŲ KOMPETENCIJŲ VERTINIMAS**

1. Mokiniai ugdosi kompetencijas (1 priedas) atlikdami užduotis pamokų metu ir dalyvaudami kitose ugdomosiose veiklose. Vertindami mokinių įgytas kompetencijas, mokytojai vadovaujasi nuostata, kad:
   1. ugdant mokinių kompetencijas dalyku, jos vertinamos kartu su dalykiniais pasiekimais;
   2. mokinių kompetencijos, įgytos dalyvaujant socialinėse, pilietinėse, kultūrinėse ir kitose ugdomosiose veiklose, vertinamos mokyklos nustatyta tvarka:
      1. mokiniai kaupia pasiekimų aplanką. Mokslo metų pradžioje klasės vadovas ir mokiniai susitaria dėl aplanko formato, aplanko sudarymo principų ir jo laikymo vietos. Mokinys medžiagą aplanke kaupia pats bendradarbiaudamas su klasės vadovu ir mokytojais;
      2. 1-4 klasių mokiniai pildo kompetencijų įsivertinimo formą (2 priedas), kurioje įsivertina kompetencijos ūgtį;
2. Mokinio įgytoms kompetencijoms vertinti naudojami formuojamojo ir mokyklos vidinio apibendrinamojo vertinimo būdai. Formuojamasis mokinio įgytų kompetencijų vertinimas skatina individualią pažangą ir kompetencijų ugdymą, todėl jam ugdymo procese yra skiriama daugiausia laiko ir dėmesio.
3. Planuojant mokinių įgytų kompetencijų vertinimą numatomas mokymosi kelias, vedantis ugdymo siekinių link, numatant mokymosi užduotis ir parenkant veiklas:
   1. ugdymo siekinių numatymas. Vadovaujantis bendrosiomis programomis ir atsižvelgiant į mokinių mokymosi poreikius, klasės kontekstą ir mokyklos kultūrą, apibrėžiami konkretūs ugdymo siekiniai;
   2. mokymosi žingsnių ir požymių planavimas. Numatoma, kokie mokymosi požymiai parodys, kad mokiniai, sėkmingai įveikdami mažesnius žingsnius, kryptingai juda link užsibrėžto siekinio;
   3. mokymosi užduočių ir veiklų parinkimas. Mokinių įgytų kompetencijų ugdymo pagrindas yra prasmingos veiklos ir turtingos užduotys (probleminės, tiriamosios, analitinės, projektinės ir kt.). Mokomasi skirtingose aplinkose, mokiniai priima ir praktiškai taiko sprendimus.
4. Mokiniui teikiama informacija apie jo pasiekimus ir mokymosi kelią ugdymo (pamokų) metu ir dalyvaujant socialinėse, pilietinėse, kultūrinėse bei kitose mokyklos ugdomosiose veiklose:
   1. mokytojai grįžtamąjį ryšį teikia įvairiomis formomis (žodžiu, raštu, neverbaline kalba) ir skatinant mokinį pasitikėti savo jėgomis, siekti geresnių rezultatų, motyvuoti mokytis;
   2. mokykloje susitarta dėl bendrų principų teikiant grįžtamąjį ryšį, kad būtų laikomasi vienodo sisteminio požiūrio, atsispindinčio mokyklos vertinimo tvarkoje:
      1. grįžtamasis ryšys teikiamas pasitelkiant vertinimo įrankius, fiksuojančius kompetencijos augimą: mokinio pasiekimų aplankus, (refleksijos) formas (2 priedas), pagyrimus ir komentarus/rekomendacijas TAMO dienyne, kaupiamąjį vertinimą, ir kt.;
      2. pusmečio ir mokslo metų pabaigoje apibendrinti kompetencijų vertinimai pristatomi mokinių tėvams (globėjams, rūpintojams), pasirinkta klasės vadovo forma (individualūs pokalbiai, pranešimai TAMO dienyne ir kt.).
   3. Mokinio įgytoms kompetencijoms vertinti gali būti pasitelkiamas ir kaupiamasis vertinimas, sudarantis galimybes kaupti išsamią informaciją apie kompetencijų pokyčius ilgesnėje laiko atkarpoje bei panaudoti ją grįžtamajam ryšiui teikti. Kaupiamasis vertinimas turi remtis mokytojo kokybiniais pastebėjimais apie mokinio daromą pažangą, fiksuojamais mokytojui patogia forma, kuriais remdamasis prireikus jis galėtų pagrįsti savo sprendimą apie galutinį apibendrintą mokinio pasiekimų vertinimą:
      1. dėl kaupiamojo vertinimo taikymo/netaikymo sprendimą priima priešmokyklinio ir pradinio ugdymo mokytojų metodinė grupė. Metodinės grupės nariai nusprendžia, ar jos nariai taikys vienodą sistemą, ar kiekvienas narys dėl kaupiamojo kompetencijų vertinimo sprendimus priims individualiai.

**VIII SKYRIUS**

**MOKINIŲ ASMENINĖS PAŽANGOS ĮSIVERTINIMAS, STEBĖJIMAS, FIKSAVIMAS**

1. Asmeninės pažangos tikslas – ugdyti mokinių savivaldaus mokymosi gebėjimus.
2. Įsivertinimas papildo mokytojų vertinimą, bet jo nekeičia.
3. Įsivertinimas padeda mokiniui pažinti save, stebėti, apmąstyti ir adekvačiai įsivertinti savo pažangą, nusistatyti nesėkmių priežastis ir planuoti tolimesnį mokymąsi, laiku nustatyti iškylančius ugdymosi sunkumus ir numatyti būdus jiems šalinti.
4. Mokinys:
   1. kiekvieno pusmečio pradžioje (rugsėjo, vasario mėn.) išsikelia ilgalaikius mokymosi tikslus ateinančiam mokymosi laikotarpiui, su tėvais (globėjais, rūpintojais) ir klasės vadovu aptaria, kaip sieks numatytų rezultatų:
      1. pildo asmeninės pažangos stebėjimo ir fiksavimo formą (3, 4 priedai);
      2. kiekvienos temos/skyriaus pabaigoje kartu su mokytoju aptaria, analizuoja sėkmes ir nesėkmes, planuoja tolimesnį mokymąsi;
      3. pusmečio pabaigoje įsivertina ir su klasės vadovu aptaria, kaip pavyko pasiekti numatytų ilgalaikių mokymosi tikslų.
5. Mokytojas:
   1. per pirmąją pamoką rugsėjo mėnesį mokinius supažindina su mokymosi pasiekimų informacijos kaupimo ir jos fiksavimo sistema, aptaria vertinimo kriterijus, metodus ir formas;
   2. kiekvienos temos/skyriaus pabaigoje kartu su mokiniais aptaria, analizuoja sėkmes ir nesėkmes, teikia mokymosi pagalbą, planuoja tolimesnį mokymąsi;
   3. kartą per mėnesį klasės valandėlės metu atlieka mokinių individualios pažangos analizę, peržiūri mokymosi rezultatus, lankomumo ataskaitas, pagyrimus/pastabas ir su mokiniais aptaria, kaip sekasi siekti numatytų asmeninės pažangos rezultatų.
   4. bendradarbiauja su kolegomis mokinių pažangos klausimais.
6. Administracija:
   1. organizuoja progimnazijos vaiko gerovės komisijos posėdžius dėl pagalbos mokiniui suteikimo;
   2. veda individualius pokalbius su mokymosi ir elgesio sunkumų turinčiais mokiniais, dalyvaujant klasės mokytojui, mokinio tėvams (globėjams, rūpintojams);
   3. kartą per metus atlieka mokinių mokymosi rezultatų pokyčių analizę ir jos pagrindu numato veiklos tobulinimą.
7. Pagalbos mokiniui specialistas:
   1. padeda mokiniams nusistatyti mokymosi nesėkmių priežastis ir įveikti mokymosi sunkumus;
   2. teikia pagalbą mokytojams, siekdami užtikrinti mokinių asmeninę pažangą;
   3. bendradarbiauja su mokinių tėvais (globėjais, rūpintojais), teikia informaciją apie pagalbos būdus mokiniui mokymosi sunkumams įveikti namuose;
   4. mokyklos psichologas, esant poreikiui, nustato kiekvieno mokinio mokymosi stilių ir teikia rekomendacijas dalykų mokytojams, mokiniams ir mokinių tėvams (globėjams, rūpintojams).
8. Mokinio tėvai (globėjai, rūpintojai):
   1. domisi vaiko asmeninės pažangos rezultatais, reikalui esant padeda juos įgyvendinti;
   2. ne mažiau kaip 1-2 kartus per mokslo metus lankosi mokykloje, bendradarbiauja su mokytojais, aptaria vaiko asmeninės pažangos rezultatus ir jų gerinimo galimybes;
   3. pagal poreikį dalyvauja vaiko gerovės komisijos posėdžiuose.
9. Pasiekimų formas, asmeninės pažangos planus, pažangos diagramas ir kitą informaciją mokinys kaupia savo pasiekimų aplanke (pasirinktinai: elektroninis ar spausdintinis variantas).

**IX SKYRIUS**

**MOKINIŲ MOKYMOSI PASIEKIMŲ VERTINIMO REZULTATŲ PANAUDOJIMAS**

1. Vertinimo rezultatų panaudojimą nusako vertinimo tikslas. Vertinimo rezultatai naudojami pagal paskirtį, ugdymo procesui tobulinti: padėti mokytis, patvirtinti rezultatus ir išsilavinimą, stebėti ir valdyti ugdymo kokybę.
2. Formuojamuoju būdu vertinamas kasdienis mokymasis ir mokinio pažanga, kurio metu sukaupiama informacija, naudojama kasdieniam mokymosi procesui stebėti, planuoti ir jį tobulinti. Tai kokybinio pobūdžio informacija, todėl vengiama ją transformuoti į pažymius ar kitus skaičiais reiškiamus įvertinimus.
3. Vertinant pasiekimus apibendrinamuoju būdu, mokinių rezultatai yra naudojami mokinio pasiekimų lygiui nustatyti, užfiksuojami elektroniniame dienyne TAMO ir panaudoti rezultatams įskaityti ir įgytam išsilavinimui patvirtinti.
4. Nacionalinių ir tarptautinių pasiekimų patikrinimų rezultatai naudojami mokyklos, savivaldybės, nacionalinio lygmens rezultatams stebėti ir ugdymo kokybei užtikrinti, reikiamiems vadybiniams sprendimams priimti.

**X SKYRIUS**

**MOKINIŲ MOKYMOSI PASIEKIMO VERTINIMO PRINCIPAI**

1. Mokinių pasiekimų vertinimo esmė – padėti mokiniui mokytis ir tobulėti. Mokinių pasiekimų vertinimas grindžiamas atvirumu, nešališkumu, visų mokyklos bendruomenės narių bendravimu ir bendradarbiavimu.
2. Vertinant mokinių pasiekimus laikomasi nuostatos, jog kiekvienas mokinys gali augti ir tobulėti, kai jam sudaromos jo poreikius atitinkančios sąlygos bei teikiama reikalinga pagalba.
3. Vertinami yra mokinių pasiekimai. Vertinimas nėra suprantamas kaip apdovanojimo ar drausminimo priemonė. Mokinių užduočių neatlikimo (nepateikimo) atvejais vadovaujamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“.
4. Mokinių pažanga skatinama asmeninio tobulėjimo, o ne būti geresniam už kitą siekiu. Mokyklos vertinimo kultūra nėra orientuota į mokinių konkurencijos tarpusavyje skatinimą, todėl vengiama mokinių lyginimo tarpusavyje.
5. Mokytojas, planuodamas, organizuodamas ir įgyvendindamas mokinių mokymosi pasiekimų vertinimą:
   1. vadovaujasi Pedagogų etikos kodeksu, patvirtintu Lietuvos Respublikos švietimo ir mokslo ministro 2018 m. birželio 11 d. įsakymu Nr. V-561 „Dėl Pedagogų etikos kodekso patvirtinimo“;
   2. ugdymo procese taiko adekvačius mokinių mokymosi pasiekimų stebėsenos ir vertinimo metodus;
   3. kuria ir palaiko į mokymąsi orientuotą vertinimo kultūrą;
   4. kolegialiai sprendžia mokinių įgytų kompetencijų vertinimo klausimus;
   5. nuolat reflektuoja savo mokymo, mokinių mokymosi pasiekimų ir įgytų kompetencijų vertinimo praktikas, jų pridėtinę vertę kiekvieno mokinio mokymuisi;
   6. tobulina instrumentus, padedančius įvertinti mokinių mokymosi pasiekimus ir įgytas kompetencijas;
   7. aptaria su mokiniais akademinio sąžiningumo klausimus ir galimas pasekmes nesilaikant sąžiningumo principo;
   8. principingai reaguoja į mokinių nesąžiningumo atvejus, tokius kaip plagijavimas, nusirašinėjimas, naudojimasis pašaline pagalba atsiskaitymų metu ir pan.;
   9. teikia informaciją ir išsamiai paaiškina mokinių tėvams (globėjams, rūpintojams) apie mokinių mokymosi pasiekimus ir problemas;
   10. vertinimo proceso metu gerbia mokinių privatumą ir išlaiko konfidencialumą;
   11. tinkamai tvarko mokinių mokymosi pasiekimų stebėsenos ir vertinimo duomenis.

**XI SKYRIUS**

**MOKINIŲ TĖVŲ (GLOBĖJŲ, RŪPINTOJŲ) INFORMAVIMO APIE MOKINIŲ PAŽANGĄ IR PASIEKIMUS TVARKA**

1. Rugsėjo mėnesį su Aprašu supažindinami 1–4 klasių mokinių tėvai (globėjai, rūpintojai) klasės mokinių tėvų susirinkimuose.
2. 1–4 klasių mokinių tėvai (globėjai, rūpintojai) apie mokinių pasiekimus informuojami elektroniniame dienyne.
3. Mokinių tėvams (globėjams, rūpintojams), neturintiems galimybės prisijungti prie elektroninio dienyno, kas mėnesį klasių vadovai išspausdina mokinio pažangumo ir lankomumo ataskaitas, pasibaigus pusmečiui – pusmečio pažangumo ir lankomumo ataskaitas ir kartą per pusmetį mokinių tėvų (globėjų, rūpintojų) susirinkimuose (individualių pokalbių metu) pristato mokinių mokymosi ir lankomumo analizę.
4. Mokytojai su Nacionalinio mokinių pasiekimų patikrinimo testų rezultatais supažindina mokinių tėvus (globėjus, rūpintojus).
5. Su progimnazijos direktoriaus įsakymu dėl mokinių kėlimo į aukštesnę klasę, ugdymo programos baigimo, papildomų darbų skyrimo ar palikimo kartoti programą nustatyta tvarka klasės vadovas per 3–5 dienas supažindina mokinio tėvus (globėjus, rūpintojus) klasėje susitartu būdu.

**XII SKYRIUS**

**BAIGIAMOSIOS NUOSTATOS**

1. Tvarkos apraše nenumatytus pasiekimų vertinimo atvejus reglamentuoja nacionaliniai teisės aktai.
2. Tvarkos aprašo pakeitimai ar nauja redakcija tvirtinama Raseinių Viktoro Petkaus progimnazijos direktoriaus įsakymu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Raseinių Viktoro Petkaus

progimnazijos direktoriaus

2025 m. vasario d.

įsakymu Nr. V-24E-

1 priedas

**KOMPETENCIJŲ APRAŠAS**

|  |  |
| --- | --- |
| Kompetencija | Aprašas |
| Kūrybiškumo | Kuriu įvairias istorijas, pasakojimus (žodžiu, raštu) |
| Savo idėjas pavaizduoju piešdamas, modeliuodamas, konstruodamas, dainuodamas... |
| Įvertinu savo ir kitų kūrybinį darbą, argumentuoju |
| Mokausi tyrinėdamas |
| Komunikavimo | Viešai pristatau pranešimą / projektą |
| Gebu dirbti poromis ir grupėse |
| Pagrindžiu savo nuomonę |
| Gebu perduoti informaciją naudojantis technologijomis |
| Naudojuosi įvairiais informacijos šaltiniais |
| Pažinimo | Moku savarankiškai mokytis |
| Planuoju savo mokymąsi, laiku atlieku užduotis |
| Gebu savarankiškai perskaityti ir suprasti užduotis |
| Moku atsirinkti informaciją įvairiuose šaltiniuose |
| Gebu aktyviai klausytis, kalbėti |
| Sprendžiu mokymosi problemas |
| Kultūrinė | Dalyvauju mokyklos, bendruomenės, regiono kultūriniame gyvenime (lankausi teatre, kine, koncertuose, šventėse) |
| Stengiuosi kultūringai kalbėti, bendrauti, puoselėju gimtąją kalbą |
| Domiuosi rajono, Lietuvos kultūros įvykiais, reiškiniais |
| Gebu skaityti, analizuoti ir vertinti įvairius tekstus |
| Puoselėju mokyklos, bendruomenės tradicijas |
| Skaitau knygas |
| Pilietiškumo | Gebu taikiai sugyventi su bendraklasiais |
| Kultūringai elgiuosi mokykloje ir už jos ribų |
| Esu tolerantiškas |
| Dalyvauju mokyklos, bendruomenės, regiono kultūriniame gyvenime |
| Inicijuoju pilietines idėjas klasėje, mokykloje |
| Socialinė, emocinė, sveikos gyvensenos | Pastebiu kitų emocijas, savijautą ir tinkamai reaguoju |
| Stengiuosi sveikai maitintis |
| Sportuoju ir ne pamokų metu |
| Atsakingai vertinu savo elgesį ir priimu sprendimus |
| Taikliai įsivertinu savo ir kitų gebėjimus bei žinias |
| Skaitmeninė | Saugiai ir etiškai bendrauju virtualiose socialinėse grupėse |
| Gebu sukurti pranešimo pateiktis ar kitą vaizdinę priemonę |
| Gebu savarankiškai naudotis el. Žinynais, žodynais, elektroniniais mokymosi šaltiniais... |
| Gerbiu autorystės teises |

\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Raseinių Viktoro Petkaus

progimnazijos direktoriaus

2025 m. vasario 21 d.

įsakymu Nr. V-24E-45

2 priedas

**Mano kompetencijų augimas**

**202\_\_ –202\_\_ m. m. \_\_ pusmetis**

|  |  |  |
| --- | --- | --- |
| Kompetencija | Didžiuojuosi / džiaugiuosi (kas tai parodo) | Norėčiau sustiprinti / patobulinti |
| Pažinimo |  |  |
|  |  |
|  |  |
| Ką darysiu toliau? |  |  |
| Kompetencija | Didžiuojuosi / džiaugiuosi (kas tai parodo) | Norėčiau sustiprinti / patobulinti |
| Komunikavimo |  |  |
|  |  |
|  |  |
| Ką darysiu toliau? |  |  |
| Kompetencija | Didžiuojuosi / džiaugiuosi (kas tai parodo) | Norėčiau sustiprinti / patobulinti |
| Kultūrinė |  |  |
|  |  |
|  |  |
| Ką darysiu toliau? |  |  |
| Kompetencija | Didžiuojuosi / džiaugiuosi (kas tai parodo) | Norėčiau sustiprinti / patobulinti |
| Pilietiškumo |  |  |
|  |  |
|  |  |
| Ką darysiu toliau? |  |  |
| Kompetencija | Didžiuojuosi / džiaugiuosi (kas tai parodo) | Norėčiau sustiprinti / patobulinti |
| Kūrybiškumo |  |  |
|  |  |
|  |  |
| Ką darysiu toliau? |  |  |
| Kompetencija | Didžiuojuosi / džiaugiuosi (kas tai parodo) | Norėčiau sustiprinti / patobulinti |
| Socialinė, emocinė ir sveikos gyvensenos |  |  |
|  |  |
|  |  |
| Ką darysiu toliau? |  |  |
| Kompetencija | Didžiuojuosi / džiaugiuosi (kas tai parodo) | Norėčiau sustiprinti / patobulinti |
| Skaitmeninė |  |  |
|  |  |
|  |  |
| Ką darysiu toliau? |  |  |
| Mokytojo refleksija |  |  |

**Kompetencijų apibrėžimai**

**Komunikavimo kompetencija** – gebėjimas kurti, perduoti ir suprasti žinias (faktus, požiūrius ar asmenines nuostatas), etiškai naudotis verbalinėmis ir neverbalinėmis komunikavimo priemonėmis ir technologijomis.

**Pažinimo kompetencija** – motyvacija ir gebėjimas pažinti save ir pasaulį, įgyjami suvokiant (perimant) žmonijos kultūrinę patirtį. Ši kompetencija apima dalyko žinias ir gebėjimus, kritinio mąstymo, problemų sprendimo, mokėjimo mokytis gebėjimus.

**Kultūrinė kompetencija** – kultūrinė savimonė, grįsta žiniomis, aktyvia kultūrine raiška ir kultūriniu sąmoningumu.

**Pilietiškumo kompetencija** – pilietinis tapatumas ir pilietinė galia, grįsta vertybėmis, nuostatomis, žiniomis ir praktinio veikimo gebėjimais, įgalinančiais kartu su kitais atsakingai kurti demokratišką visuomenę, stiprinti Lietuvos valstybingumą.

**Kūrybiškumo kompetencija** – sau ir kitiems reikšmingų kūrybinių idėjų, produktų, problemų sprendimų tyrinėjimas, generavimas, kūrimas, vertinimas, išlaikant darnų santykį su savimi ir aplinka.

**Socialinė, emocinė ir sveikos gyvensenos kompetencija** – asmens savimonė ir savitvarda, socialinis sąmoningumas, tarpusavio santykių kūrimo gebėjimai, atsakingas sprendimų priėmimas ir asmens rūpinimasis fizine ir psichine sveikata.

**Skaitmeninė kompetencija** – motyvacija ir gebėjimas naudotis skaitmeninėmis technologijomis užduotims atlikti, mokytis, problemoms spręsti, dirbti, bendrauti ir bendradarbiauti, valdyti informacija, efektyviai, tinkamai, saugiai, kritiškai, savarankiškai ir etiškai kurti ir dalytis skaitmeniniu turiniu.

\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Raseinių Viktoro Petkaus

progimnazijos direktoriaus

2025 m. vasario 21 d.

įsakymu Nr. V-24E-45

3 priedas

**RASEINIŲ VIKTORO PETKAUS PROGIMNAZIJOS**

**INDIVIDUALIOS PAŽANGOS ĮSIVERTINIMO, SAVISTABOS LAPAS**

**20 \_ -20 \_ m. m.**

1-2 kl. mokinio (ės)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | Teiginys | Laikotarpis | | | | | | | | | |
| 09 | 10 | 11 | 12 | 01 | 02 | 03 | 04 | 05 | 06 |
| 1. | Per pamokas dirbu |  |  |  |  |  |  |  |  |  |  |
| 2. | Gebu savarankiškai dirbti |  |  |  |  |  |  |  |  |  |  |
| 3. | Atlieku namų darbus |  |  |  |  |  |  |  |  |  |  |
| 4. | Turiu visas reikalingas priemones |  |  |  |  |  |  |  |  |  |  |
| 5. | Per pertrauką pasiruošiu pamokai |  |  |  |  |  |  |  |  |  |  |
| 6. | Per pamokas netrukdau kitiems dirbti |  |  |  |  |  |  |  |  |  |  |
| 7. | Mano suolas ir pasuolė tvarkingi |  |  |  |  |  |  |  |  |  |  |
| 8. | Mano sąsiuviniuose tvarka |  |  |  |  |  |  |  |  |  |  |
| 9. | Aptariu testus ir kitus darbus su tėveliais |  |  |  |  |  |  |  |  |  |  |
| 10. | Mokykloje laikausi mokinio elgesio taisyklių |  |  |  |  |  |  |  |  |  |  |

Spalvų reikšmės:

1. Žalia – puikiai sekasi
2. Geltona – gerai
3. Mėlyna – sunkokai
4. Raudona – sunkiai

PATVIRTINTA

Raseinių Viktoro Petkaus

progimnazijos direktoriaus

2025 m. vasario 21 d.

įsakymu Nr. V-24E-45

4 priedas

**RASEINIŲ VIKTORO PETKAUS PROGIMNAZIJOS**

**INDIVIDUALIOS PAŽANGOS ĮSIVERTINIMO, SAVISTABOS LAPAS**

**20 \_\_ -20 \_\_ m. m.**

3–4 kl. mokinio(-ės)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Aš – pamokose** | | Laikotarpis | | | | | | | | | |
| 09 | 10 | 11 | 12 | 01 | 02 | 03 | 04 | 05 | 06 |
| Žymėk šiais sutartiniais ženklais: 0 – niekada, 1 – retai, 2 – dažnai, 3 – visada | | | | | | | | | | |  |
| 1. | Per pamokas dirbu |  |  |  |  |  |  |  |  |  |  |
| 2. | Gebu savarankiškai dirbti |  |  |  |  |  |  |  |  |  |  |
| 3. | Atlieku namų darbus |  |  |  |  |  |  |  |  |  |  |
| 4. | Turiu visas reikalingas priemones |  |  |  |  |  |  |  |  |  |  |
| 5. | Per pertrauką pasiruošiu pamokai |  |  |  |  |  |  |  |  |  |  |
| 6. | Per pamokas netrukdau kitiems dirbti |  |  |  |  |  |  |  |  |  |  |
| 7. | Mano suolas ir pasuolė tvarkingi |  |  |  |  |  |  |  |  |  |  |
| 8. | Mano sąsiuviniuose tvarka |  |  |  |  |  |  |  |  |  |  |
| 9. | Aptariu testus ir kitus darbus su tėveliais |  |  |  |  |  |  |  |  |  |  |
| **Aš – tarp klasės draugų** | | | | | | | | | | |  |
| 1. | Moku bendrauti |  |  |  |  |  |  |  |  |  |  |
| 2. | Dalinuosi |  |  |  |  |  |  |  |  |  |  |
| 3. | Padedu kitiems klasės vaikams |  |  |  |  |  |  |  |  |  |  |
| 4. | Esu tolerantiškas |  |  |  |  |  |  |  |  |  |  |
| 5. | Sugebu išvengti konfliktų |  |  |  |  |  |  |  |  |  |  |
| 6. | Moku išklausyti, ką sako kiti |  |  |  |  |  |  |  |  |  |  |
| 7. | Prisidedu prie tvarkos klasėje |  |  |  |  |  |  |  |  |  |  |
| 8. | Atlieku savo pareigą (už ką esu atsakingas) |  |  |  |  |  |  |  |  |  |  |
| 9. | Tinkamai elgiuosi valgykloje |  |  |  |  |  |  |  |  |  |  |
| 10. | Tinkamai elgiuosi per pertraukas |  |  |  |  |  |  |  |  |  |  |
| 11. | Tinkamai elgiuosi eidama(s) namo |  |  |  |  |  |  |  |  |  |  |
| **Mano pasiekimai** | | | | | | | | | | |  |
| Žymėk: žalia – puikiai sekasi, geltona – gerai, mėlyna – sunkokai, raudona – sunkiai | | | | | | | | | | |  |
| 1. | Lietuvių kalba ir literatūra |  |  |  |  |  |  |  |  |  |  |
| 2. | Matematika |  |  |  |  |  |  |  |  |  |  |
| 3. | Gamtos mokslai |  |  |  |  |  |  |  |  |  |  |
| 4. | Visuomeninis ugdymas |  |  |  |  |  |  |  |  |  |  |
| 5. | Anglų kalba |  |  |  |  |  |  |  |  |  |  |
| 6. | Muzika |  |  |  |  |  |  |  |  |  |  |
| 7. | Fizinis ugdymas |  |  |  |  |  |  |  |  |  |  |
| 8. | Dailė |  |  |  |  |  |  |  |  |  |  |
| 9. | Technologijos |  |  |  |  |  |  |  |  |  |  |
| 10. | Šokis |  |  |  |  |  |  |  |  |  |  |
| 11. | Dorinis ugdymas (tikyba, etika) |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_